Koronaviruksen myötä maailmalla levinnyt villitys hamstrata vessapaperia saattaa aiheuttaa epäsuorasti ongelmia Britannian viemäriverkostoon, kertoo brittilehti The Guardian (siirryt toiseen palveluun).

Toimitusketjustrategian professori Richard Wilding kertoo The Guardianille, että vessapaperin korvaaminen muilla pyyhkimisvälineillä voi aiheuttaa vakavia seurauksia yhteiskunnalle. Jos ihmisillä ei ole vessapaperia, he saattavat käyttää jotain muuta korvaavaa tuotetta.

– Vessapaperin puutteen lisäksi olemme huomanneet puutteita myös talouspaperin sekä teollisuudessa käytettävien paperisten pyyhkeiden tarjonnassa, Wilding kertoo.

– Jos talouspaperia, kosteuspyyhkeitä tai teollisuudessa käytettäviä paperipyyhkeitä käytetään vessapaperin sijasta, meidän viemärijärjestelmämme voi mennä tukkoon. Tämä voi aiheuttaa kaaosta ja lisätä terveysriskejä, Wilding sanoo.

Hänen mukaansa vesihuoltoyhtiöillä ei välttämättä ole resursseja jatkuvaan viemäreiden availuun.

Britannian suurin vesihuoltoyhtiö Thames Water on jo ehtinyt muistuttamaan ihmisiä Twitterissä, että vessasta ei saa vetää alas kosteuspyyhkeitä eikä talouspaperia, koska ne voivat aiheuttaa tukoksia.

We're reminding everyone to help us by not flushing wet wipes / kitchen roll down their toilets if they’re affected by a toilet paper shortage or simply want to get rid of used wipes & other cleaning products from their homes. Instead, they should be thrown in the bin. Thank you. pic.twitter.com/wbuADwZ6Z2 — Thames Water (@thameswater) 15. maaliskuuta 2020

– Muistutamme kaikkia auttamaan meitä siten, että ei vedetä vessasta alas kosteuspyyhkeitä tai talouspaperia, vaikka kärsisitte vessapaperin puutteesta tai vain haluatte päästä eroon käytetyistä pyyhkeistä ja muista siivoustuotteista. Nämä tulisi heittää roskiin. Kiitos, Thames Water kirjoitti Twiitissään.

Lue lisää:

Uusimmat tiedot koronaviruksesta